Ποτιστικά Άρτας

Τα Ποτιστικά είναι οικισμός της Ηπείρου στην Περιφερειακή Ενότητα Άρτας.

 Γεωγραφικά - ιστορικά στοιχεία 
Τα Ποτιστικά βρίσκονται στις ανατολικές πλαγιές των Ορέων Βάλτου, σε υψόμετρο 500 μέτρα. Απέχουν 58 χιλιόμετρα Α.-ΒΑ. από την Άρτα, 27 χιλιόμετρα Α. από την Άνω Καλεντίνη (έδρα του δήμου) και 4 χιλιόμετρα ΒΑ. από τη Μεγαλόχαρη. 

 Μονή Παναγίας Μποτσιώτισσας 
Θρησκευτικό και ιστορικό αξιοθέατο της περιοχής είναι η Μονή Παναγίας Μποτσιώτισσας (Μεγαλόχαρης), νοτιοδυτικά του χωριού στην κατεύθυνση προς Μεγαλόχαρη. Σύμφωνα με τη παράδοση ιδρύθηκε τη βυζαντινή εποχή και είναι είναι αφιερωμένη στο Γενέσιο της Θεοτόκου. Η προσωνυμία της οφείλεται στην παλιά ονομασία της Μεγαλόχαρης η οποία την Τουρκοκρατία ονομαζόταν Μπότση. Πρόκειται για σταυρεπίστεγο ναό, με την τρουλοκαμάρα του να έχει τη μορφή κύβου ενώ οι οι τοιχογραφίες του (σε άσχημη κατάσταση) χρονολογούνται στα τέλη του 17ου αιώνα χρονολογούνται οι τοιχογραφίες του ναού, που διατηρούνται σήμερα σε άσχημη κατάσταση, καθώς καλύπτονται από την αιθάλη των κεριών.  

Το μοναστήρι διαδραμάτισε σημαντικό ρόλο στο τοπικό επαναστατικό κίνημα του Ραδοβυζίου το 1854, όταν οι οπλαρχηγοί της περιοχής εξεγέρθηκαν κατά των Τούρκων.  Στις 15 Ιανουαρίου του 1854 συγκεντρώθηκαν γύρω στους 450 άνδρες που υπέγραψαν και δημοσίευσαν επαναστατική προκήρυξη για το γενικό ξεσηκωμό των κατοίκων. 

 Διοικητικά στοιχεία 
Αναφέρονται επίσημα, ως ξεχωριστός οικισμός, το 1940 να προσαρτάται στην τότε κοινότητα Μεγαλόχαρης. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Μεγαλόχαρη, τον Άγιο Γεώργιο, την Αφροξυλιά, το Λαμπίρι και την Κρύα Βρύση αποτελούν την κοινότητα Μεγαλόχαρης που υπάγεται στη δημοτική ενότητα Τετραφυλίας του Δήμου Γεωργίου Καραϊσκάκη ενώ σύμφωνα με την απογραφή του 2021 απογράφησαν 38 κάτοικοι.

 Εξωτερικοί σύνδεσμοι 

 Μεγαλόχαρη -- Μονή Παναγίας Μποτσιώτισσας στο https://www.youtube.com/.

 Παραπομπές 

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη